open-index/open-wikipedia-markdown huggingface dataset:
Gottlieb von Jagow

**Gottlieb von Jagow** (født 22. juni 1863 i Berlin, død 11. januar 1935 i Potsdam) var en tysk diplomat og politiker. Han var riks-statssekretær for utenrikssaker fra 1913 til 1916.

## Liv og virke

### Bakgrunn
Jagow kom fra en gammel adelsslekt fra Brandenburg som første gang nevnes i 1268 og som siden 1300-tallet har hatt sin tilknytning og slott i Altmark. Før Jagow ble utenriksminister, var han i årene 1907 til 1909 ambassadør i Luxembourg og deretter fram til 1913 i Italia.

### Utenriksminister
Den 11. januar 1913 ble han utnevnt til utenriksminister av keiser Wilhelm II. Han førte en forsiktig utenrikspolitikk og var opptatt av å sikre gode forbindelse til Storbritannia.

Han støttet rikskansler Theobald von Bethmann-Hollwegs blankofullmakt til Østerrike-Ungarn under julikrisen i 1914 i håp om å unngå en storkrig, samtidig som han mente at en krig mot Russland måtte komme. Han advarte tidlig om at Storbritannia og Frankrike ville bli dratt med i en ny krig. Videre advarte han mot å ha tiltro til Schlieffenplanen og at Tyskland slik risikerte den tofrontskrigen en søkte å unngå. Etter krigserklæringen mot Russland, gikk han derfor mot at Tyskland i henhold til Schlieffenplanen skulle rykke inn i Belgia, da dette måtte føre til at Storbritannia gikk inn i krigen.

Jagow var sterkt imot at Tyskland skulle innlede uinnskrenket ubåtkrig, da han forutså at dette ville trekke USA med i krigen. Da han heller ikke denne gangen fikk gehør for sine synspunkter, gikk han av som utenriksminister i november 1916.

### Biografi og memoarer
Han gikk for å være stillfaren og lærd, men samtidig som en av de dårligste talere i den tyske Reichstag. James W. Gerard, som den gang var ambassadør for USA i Tyskland, skrev i sin erindringsbok *My Four Years in Germany* at Jagow var blitt tvunget ut av sitt embede på grunn av agitasjon mot ham fordi han manglet styrke og gjennomslagskraft i sitt forsvar av landets politikk i Riksdagen.

Om skyldspørsmålet etter første verdenskrig, skrev Jagow i sine memoarer *Ursachen und Ausbruch des Weltkriegs* («*Verdenskrigens årsaker og utbrudd*») i 1919:

''Så lenge det har vært politikk – d.v.s. historie – har forskjellen mellom folkene vært en appell til våpnenes avgjørelse. Heltene til alle tider og i alle land vil dermed også være 'skyldige'. Halvparten av alle statuer i verden må rives ned som følger av dette. Tyskland, Keiseren, Kansleren, og alle andre ansvarlige lederne ønsket ikke krigen. Bruken av begrepene 'skyld' og 'straff' nærmer seg motbydelig hykleri. Ønsker Ententen virkelig å rettferdiggjøre foran sine egne folk de 'ublu' kravene som de stiller sine beseirede motstandere, i blindt hat, eller er det et kaldt ønske om å ødelegge?


## Referanser


## Litteratur
*
Bjørnar Valstad

**Bjørnar Valstad** (født 1967) er en norsk pedagog, idrettsleder og tidligere orienteringsløper fra Stjørdal som konkurrerte for Stjørdals-Blink (-1991), NTHI (1992–1995), Nydalens SK (1996) og Bækkelagets SPK (1997–2004). Han ble verdensmester fire ganger før han la opp i 2004. I 2008 ble han ansatt som generalsekretær for Norges Orienteringsforbund. Den stillingen hadde han frem til 1. september 2014 da han ble ansatt som avdelingsleder for elektrofag ved Kuben videregående skole i Oslo. 1. desember 2020 startet han som daglig leder i WorldSkills Norway.

Valstad utdannet seg til ingeniør innen automatisering ved Norges teknisk-naturvitenskapelige universitet (NTNU). Fra 1995 ble han ansatt som lærer innen elektrofag ved Sogn videregående skole i Oslo. Etter dette ble han ansatt i NELFO og arbeidet der til han tok lederjobben i Orienteringsforbundet i 2008. Han er gift med flere ganger verdensmester i orientering, Hanne Staff. De har to døtre født 2006 og 2009 og er bosatt i Nittedal.

## Karriere

Valstad har 12 norgesmesterskap og fikk kongepokalen for tre av disse titlene. Han har også konkurrert i en rekke nordiske mesterskap og har vunnet der 3 ganger, fått 4 sølv og 1 bronse. Gjennom karrieren satset han på idretten ved siden av studier og arbeid. Han deltok i sitt første verdensmesterskap 24 år gammel i 1991 i Mariánské Lázně, Tsjekkoslovakia. Han ble der nummer 10 på kortdistansen og 14 på den klassiske distansen, også kalt langdistanse. Han vant derimot sin første store internasjonale mesterskapsmedalje da Norge vant sølv på stafetten.

I 1995 deltok han på nytt i VM. denne gang i tyske Detmold. Han vant sin første individuelle medalje med bronse på kortdistanse. Han ble nummer 21 på klassisk og tok 4.-plass med Norge på stafetten. VM i 1997 gikk på hjemmebane i Grimstad. Igjen vant han bronse på kortdistansen, men ble bare nummer 25 på klassisk. Denne gang fikk Norge bronse på stafett. Hn ble nummer tre i verdenscupen sammenlagt i 1998.

### På topp etter fylte 30 år
Valstad skulle bli over 30 år før han vant sitt første verdensmesterskap. Det kom under VM i 1999 i Inverness, Skottland. Han vant den lengre klassiske distansen, ble nummer 10 på den korte og vant stafetten for Norge sammen med Tore Sandvik, Bernt Bjørnsgaard og  Petter Thoresen. I 2000 vant han bronse under europamesterskapet på klassisk distanse i Ukraina. Det neste VM gikk i Tammerfors, Finland i 2001. Han ble der nummer 4 på klassisk og 24 på den korte distansen. Det norske laget vant sølv på stafetten. Valstad fikk også en seier under World Games i Akita, Japan. I 2002 gikk EM i Ungarn. Dette året vant han verdenscupen sammenlagt. Han vant der sølv på klassisk distanse. I Rapperswill, Sveits, 2003 ble han nummer to under VM på kortdistanse og nummer 6 på den klassiske. VM ble fra 2004 arrangert årlig. Det som skulle bli Valstads siste VM ble en suksess med VM-gull på langdistanse og gull i stafett. Denne gang på tremannslag sammen med Øystein Kristiansen og Jørgen Rostrup.

## Referanser


## Eksterne lenker
* 
* 
*
Xingu

**Xingu** (portugisisk: *Rio Xingu*) er ei sideelv til Amazonas i Brasil, og er om lag  kilometer lang.

Elva har sitt utspring i delstaten Mato Grosso. Der starter den som elva Tamitatoaba og renner etter hvert sammen med elvene Romero og Colisu. Disse tre elvene danner Xingu eller Parana-Xingu som renner nordover gjennom delstatene Mato Grosso og Pará. Fossen Itamarca danner det øverste punktet hvor elva er farbar med større fartøy. Ved utløpet til Amazonaselva, ved Porto de Moz danner Xingu en stor sjø og de to elvene løper sammen i en labyrint av mindre øyer og grupper av trær.

Xingu har fått navnet sitt etter den indianske urbefolkningsgruppen Xingu. Det er også navnet på en nasjonalpark i området.

Det har vært sterke protester mot utbygging av demninger i elva, bare prosjektet Belo Monte-demningen kan gi en oversvømming som fører til flytting av minst  personer nedenfor *Volta Grande*, stort sett urbefolkning. 

## Referanser
Monte Roraima

**Monte Roraima** (også **Mount Roraima**, **Cerro Roraima**, **Pico do Roraima**, **Roraima**) er et fjellmassiv (eller tepui) som grenser til Venezuela, Guyana (uenighet med Venezuela) og Brasil. Det er det høyeste fjellet i Guyana (2&nbsp;772 moh.) og den brasilianske delstaten Roraima (2&nbsp;734 moh.). 

Roraima er en tepui, et platåfjell, av sandstein som stiger opp av et landskap med skog og savanne. Den er en av flere tepuier i Canaima nasjonalpark i Venezuela hvor Roraima utgjør et hjørnepunkt i sørvest for omrisset av nasjonalparken. Disse platåfjellene er sett på som noen av de eldste geologiske formasjonene en finner på jorden. De er datert til prekambrium, geologer mener tepuiene ble dannet for ca. to milliarder år siden. I hele Gran Sabana i Venezuela finnes det 97 slike platåfjell. 

Fjellsidene rundt Roraima er steile og bratte, men det finnes ei rute opp til platået fra venezuelansk side som ikke krever klatring og som er mye brukt av turister med utgangspunkt fra byen Paratepui.

## Referanser


## Eksterne lenker
*
Idar Kristiansen

**Idar Kristiansen** (født 26. mai 1932 i Honningsvåg, død 10. januar 1985) var en norsk forfatter. Tidlig i barndommen flyttet familien til Kåfjord i Troms, der han bodde det meste av livet. Hans far var fra Kåfjord og moren fra Lyngen. Etter gymnaset utdannet han seg til lærer ved Tromsø lærerskole. 

Forfatterdebuten kom med diktsamlingen *Sanger fra en tundra* i 1957. I 1970 kom *Korstog mot Kautokeino*, en dokumentarskildring av Kautokeino-opprøret på 1850-tallet. Hovedverket hans var serien *Kornet og fiskene* i fire bind om den finske innvandringen til Finnmark, *Svanevinger i nord* (1978), *Den salte åkeren* (1979), *Stiene fører til havet* (1980) og *Guds nåde nordpå* (1981). Han ble nominert til Nordisk råds litteraturpris i 1981 for serien. Romanserien ble filmatisert av Lasse Glomm, og fikk tittelen *Havlandet*. Filmen er basert på de to første bøkene i serien og hadde premiere i 1985. I 1983 kom kriminalromanen *Regnskap i rødt* ut. Den siste boken hans, *Nådekvalpenes dal*, kom ut posthumt i 1985. Boken var tenkt å være den første i et tre-bindsverk om evakueringen og brenningen av Finnmark under andre verdenskrig, men han fikk bare ferdig første bindet før han døde.

## Film
*Svanevinger i nord* og  *Den salte åkeren* var utgangspunktet for den norske filmen *[[Havlandet]]* fra 1985, regissert av Lasse Glomm.

## Bøker
* *Sanger fra en tundra* &ndash; dikt (1957)		
* *Alt du trodde glemt* &ndash; dikt (1961)
* *Korstog mot Kautokeino* &ndash; dokumentarbok (1970)
* *Svanevinger i nord* &ndash; roman (1978
* *Den salte åkeren* &ndash; roman (1979)	 	
* *Stiene fører til havet* &ndash; roman (1980)		
* *Guds nåde nordpå* &ndash; roman (1981)
* *Brenninger forut* &ndash; noveller og dikt (1982)	
* *Regnskap i rødt* &ndash; roman (1983)
* *Nådekvalpenes dal* &ndash; fortellinger (1985)	 	

### Priser
* Aschehougprisen 1980

## Referanser


## Eksterne lenker
* 
*  Idar Kristiansen: Min sang til Kåfjord
*  Kaisa Lindbach om kvenlitteratur i Nord-Norge, Universitetet i Tromsø
*  Kaisa Lindbach om kvensk litteratur
*  Les om Idar Kristiansen på nordligefolk.no
Skrivebeskyttet minne

Et **skrivebeskyttet minne** (engelsk: *read-only memory*, direkte oversatt: «kun-lese-minne», forkortet **ROM**) er en type dataminne som brukes i digitale kretser. Data lagret i ROM kan ikke endres i normal drift og blir også stående i strømløs tilstand (ikke-flyktig minne), og er derfor ofte brukt som lager for firmware.

Det finnes i dag en mengde forskjellige typer ROM, og selv om mask ROM fortsatt brukes, er de fleste typene i dag mulig å slette og omskrive. Ser man på betydningen av ordet er ikke disse slettbare eller omprogrammerbare kretsene ROM, men i den daglige talen omtaler man de gjerne som ROM for det om.

## Mask ROM
Mask ROM (forkortet *MROM*) er kretser som blir programmert under produksjonen. Terminologien *mask* kommer av at produsenten maskerer et område på kretsen under mikrolitografiprosessen. MROM er gjerne brukt i produksjon på grunn av at kostnadene blir lavere.

## PROM (Programmable read-only memory)
PROM kretser produseres tomme fra fabrikken og de programmeres (eller *brennes*) av brukeren. Denne prosessen kan kun gjøres en gang, og skulle man brenne inn feil data må man bruke en ny blank krets.

## EPROM (Eraseable Programmable read-only memory)

EPROM er en type minnekretser som beholder dataene selv om den elektriske forsyningen brytes. De består av en matrise med transistorer som blir individuelt programmert med en elektrisk enhet som har mye høyere spenning enn de som normalt blir brukt i digitale kretser. Når kretsen er programmert kan den slettes igjen med å belyse den i kraftig ultrafiolett lys, og derfor har kretsene et ganske karakteristisk vindu av gjennomsiktig kvartsglass rett over silisiumkretsen.

## EEPROM (Electrically Eraseable Programmable read-only memory)
En EEPROM er oppbygget og fungerer på samme måte som en EPROM, men bruker ikke ultrafiolett lys for sletting. I stedet brukes en høyere spenning, som enten suppleres eksternt eller genereres internt, til sletting. På grunn av at denne metoden sliter på kretsen så har EEPROM begrenset antall skriveoperasjoner - selv om vi snakker om opp til millioner av operasjoner i moderne kretser.

## Se også
* CD-ROM
Vandve

**Vandve** (også skrevet **Vandved**) er ei øy i Dønna kommune i Nordland med et areal på 5,8 km². Øya er relativt flat, med høyeste punkt på ca. 27 moh. Vandve ligger vest for øya Dønna.

Øya har om lag 60 fastboende. Hovednæringa er fiskeoppdrett. For å komme til øya må man ta ferge fra Solfjellsjyen

## Referanser




## Eksterne lenker
* Vandve-portal
* Dønna kommune, offisielle sider
St. Andrews Links

**St. Andrews Links** i den skotske byen St. Andrews regnes som golfsportens hjemsted. Det har vært spilt golf på stedet siden det 15. århundre. Idag er der seks offentlige golfbaner, inkludert *The Old Course*, som regnes blant de fineste, og unektelig mest berømte og tradisjonelle, baner i verden. Banene på St. Andrews eies av lokale myndigheter og drives av den veldedige organisasjonen St. Andres Links Trust. St. Andrews Links er hjem til Royal & Ancient Golf Club of St. Andrews (R&A), som er styringsorganet for golf i store deler av verden og en av de mest prestisjefylte golfklubbene.

## Old Course
*The Old Course* på St. Andrews er en av de eldste golfbanene i verden. Banen ligger på offentlig eiendom og eies av byen St. Andrews. Klubbhuset til R&A ligger rett ved utslagsstedet til det første hullet og mange er av den oppfatning at denne klubben eier banen, selv om R&A bare er en av mange klubber som har spillerettigheter på banen, sammen med almenheten.

Ingen vet med sikkerhet når golf for første gang ble spilt på området som nå utgjør *The Old Course*. Det tidligste skriftlige beviset er en lisens utgitt i 1552 som gav folk tillatelse til å drive kaninoppdrett, golf, fotball, skyting og annet tidsfordriv på området. Banen utviklet seg uten hjelp av arkitekt over mange år.

Banen er stengt på søndager for å la gresset hvile, og benyttes da som park for lokalbefolkningen. Spill på søndager er kun tillatt ved to anledninger:

*Den siste dagen i Dunhill Links Championship, en årlig turnering på Europatouren.
*Den siste dagen i The Open Championship når den holdes på banen (omtrent hvert femte år).

## Eksterne lenker
* St. Andrews Links &ndash; offisielt nettsted
Temple of the Dog

**Temple of the Dog** var et amerikansk rockeband (supergruppe) som ble dannet i 1990. Bandets lyd var en blanding av alternativ rock, grunge og blues. Bandet ble startet av Chris Cornell fra Soundgarden som en hyllest til hans avdøde venn Andrew Wood, vokalist i Malfunkshun og Mother Love Bone. Medlemmene inkluderte Stone Gossard som rytmegitarist, Jeff Ament på bassgitarist (begge var ex medlemmer av Mother Love Bone), Mike McCready som gitarist, Matt Cameron på trommer og Eddie Vedder, gir støttevokaler. Navnet på supergruppen ble inspirert av en linje i teksten til en Mother Love Bone-sang, nærmere bestemt Man of Golden Words. De to hovedtemaene i den respektive sangen er representert av kraften i ord og musikk kombinert, så vel som kommunikasjon generelt. De to viktigste inspirasjonskildene til supergruppen var Led Zeppelin og Neil Young. På sin side påvirket det kortlivede bandet Audioslave og Foo Fighters, både bemerkelsesverdige post-grunge- og alternativ rockeband.

Bandet lanserte bare et album og det var Temple of the Dog, i april 1991 gjennom A&M Records. Albumet fikk ikke så mye oppmerksomhet da albumet ble lansert, men da Vedder, Ament, Gossard og McCready hadde sitt kommersielle gjennombrudd med Pearl Jam og Cornell og Cameron hadde sitt gjennombrud med Soundgarden ble albumet sertifisert platina i USA. Tre sanger fra bandets eneste studioalbum ble brukt i tre filmer, nærmere bestemt All Night Thing i Wayne's World (1992), Hunger Strike i We Bought A Zoo (2011) og Say Hello 2 Heaven i Molly's Game (2018).

## Diskografi
**[[Temple of the Dog (album)|Temple of the Dog]]

=== Singler ===
**Temple of the Dog*
*#*Say Hello 2 Heaven*
*#*Hunger Strike*
*#*Pushing Forward Back''

## Referanser


## Eksterne lenker
* 
* 
*
Naurus økonomi

Naurus inntekter har for det meste kommet fra utvinningen av fosfater, men reservene var nesten helt tomme i 2000. Fosfatproduksjonen har gått nedover siden 1989, og siden det har blitt stadig vanskeligere å utvinne fosfat har det blitt mindre lønnsomt, samt at etterspørselen har sunket. Fosfatet har gjort at øya har en av de høyeste inntektene per person i Den tredje verden, men det finnes få andre ressurser på øya. Det meste av andre ting de trenger blir importert fra utlandet, inkludert ferskvann fra Australia.

Rehabilitering av land der man har utvunnet fosfat, og det å bytte inntektskilde fra fosfateksport, har ført til alvorlige, langvarige problemer. Mens de har ventet på at fosfatressursene skulle bli tomme, har de investert en god del fosfatpenger i fond for å sikre Naurus framtid, fond Naurus regjering har lånt mye penger fra for å unngå underskudd. For å kutte kostnader har regjeringen skåret ned på lønninger, kuttet ned på overbemannede offentlige arbeidsplasser, privatisert flere offentlige etater og stengt noen av sine oversjøskonsulater. I det siste har Nauru oppmuntret utenlandske selskaper til å åpne bankkonti der (øya er et skatteparadis). Milliarder av dollar har gått gjennom konti på øya. Det finnes få grundige statistikker over landets økonomi, og beregninger av GDP pr hode varierer veldig.

## Økonomistatistikk
*BNP: kjøpekraft &ndash; USD&nbsp;60&nbsp;000&nbsp;000 (beregning, 2001)
*BNP pr person: kjøpekraft &ndash; USD&nbsp;5&nbsp;000 (beregning, 2001)
*Inflasjonsrate (forbruksvarer): -3,6 % (1993)

*Ekstern gjeld: USD&nbsp;33&nbsp;300&nbsp;000
*Økonomisk nødhjelp &ndash; mottar rundt USD&nbsp;2&nbsp;250&nbsp;000 fra Australia (beregning, 1996/97)
*Valuta: Australsk dollar

## Sysselsetting
*Arbeidskrafta er for det meste ansatt innen fosfatutvinningen, offentlig administrasjon av NPC, utdannelse og transport.
*Arbeidsledighetsandelen er nesten på 0 %.
*Hovedindustrier er fosfatutvinning, utenlands bankdrift, kokosnøttprodukter
*Elekrisitetsproduksjon (fossile brennstoffer) og forbruk ligger rundt 30&nbsp;GWh (2000)
*Jordbruk er ikke stort på øya, det er for det meste kokosnøtter det går i.

## Handel
*Eksport &ndash; verdsatt til USD&nbsp;25&nbsp;300&nbsp;000 (1991), for det meste fosfater. Hovedpartnere er New Zealand, Australia, Sør-Korea og USA (2000)
*Import &ndash; verdsatt til USD&nbsp;21&nbsp;100&nbsp;000 (1991), for det meste mat, brennstoff, fabrikasjon, byggematerialer, maskinere. Hovedpartnere er Australia, USA, Storbritannia, Indonesia og India (2000)
Pånnivågn

**Pånnivågn** er et hardrockband fra Trøndelag. 

Bandet har i dag base på Steinkjer og i Trondheim, men er opprinnelig fra Follafoss. I bandet er det medlemmer fra Follafoss, Malm og Beitstad. Pånnivågn ble grunnlagt vinteren 2003. Dagens besetning har spilt sammen siden våren 2024.

Musikalsk henter de inspirasjon fra metal, punk, pop og viserock, og spiller riffbasert og melodiøs hardrock. 

## Historie

Bandet ga ut sitt debutalbum i november 2006, *Sle dæ beinntj ned!* (egenutgitt). I 2009 medvirket de med sangen «Rosnbårrbrøl» på samlealbumet *Rosenborg undergrunn*, i regi av *Hold Brillan Plater*. Bandet medvirket i 2011 i kortfilmen *Dritfine Christine* med sangen «Se meg». 

I januar 2012 ga Pånnivågn ut albumet *Mellom alt og ingenting, spilt inn i* Lydhagen studio med Tony Waade og Halvor Dahl som produsenter, og Skjalg Raaen som co-produsent. Medvirkende på albumet er Øyvind Flaarønning Smidt (tidl. SJUENDE FAR i huset) på strykere, og Julie Vikestad Olsen på vokal. Plata ble sluppet den 13. januar 2012 (egenutgitt).

Våren 2012 vant Pånnivågn fagbladet MusikkPraksis sin Publikumspris.

Etter en lengre pause ga bandet ut dobbeltsingelen *Dødsforakt // Jærv* sommeren 2021. Låten «Dødsforakt» gikk til topps på Nea Radios Trøndertoppen og ble liggende der i fire uker. Våren 2022 kom bandet med EPen *Dansen*.  

I november 2022 kom bandet med deres tredje studioalbum *Evig kaos* (egenutgitt). Albumet er spilt inn hos Lydfolket studio på Inderøy med Kenneth Aksnes som co-produsent. Medvirkende på albumet er Sara Helene Ressem og Kenneth Aksnes. Gjennom flere av sangene på albumet har bandet gjort seg bemerket for sitt engasjement for psykisk helse, noe som har ført til flere medieoppslag i 2022.

## Medlemmer
;
;Dagens medlemmer
*Ola Årbogen – gitar
*Kenneth Stallvik – bass
*Håvard Haugan – vokal og perkusjon
*Håkon Haugnes Haugan – gitar og vokal
*Lars Erik Vesterdal- trommer
;
;Tidligere medlemmer
*Alexander Rødøy Bakken – leadgitar (- 2024)
*Per Ivar Bruheim – trommer (2003- 2023)
*Halvor Dahl – bass (2005—2013)
*Ola Anders «Pampers» Vold – vokal (- 2005)
*Espen Storli – trommer (- 2003)

## Utgivelser
**Studioalbum**

**EP**

**Singler**

## Referanser


## Eksterne lenker
* 
* 
*
Rio Negro

Navnet eller begrepet **Rio Negro** har flere betydninger:
## Elver
* Negro (elv i Brasil) – ei sideelv til Amazonas
* Negro (elv i Argentina) – ei elv i Argentina
* Negro (elv i Paraguay) – ei elv i Paraguay
* Negro (elv i Uruguay) – ei elv i Uruguay

## Administrative enheter
* Río Negro (provins) – en provins i Argentina
* Río Negro (departement) – et *departamento* i Uruguay
* Rio Negro (Paraná) – en brasiliansk kommune i delstaten Paraná
* Rio Negro (Mato Grosso do Sul) – en brasiliansk kommune i delstaten Mato Grosso do Sul
Links (golfbane)

**Links** er den eldste typen golfbane og ble først utviklet i Skottland, golfens hjemland. Linksbaner ligger ved kystområder, på sandet jordsmonn og ofte blant sanddyner, med få vannhindere og få (ofte ingen) trær. Dette gjenspeiler både naturen i landskapet der spillet oppstod og det faktum at banearkitekter på den tiden hadde begrensede midler til rådighet, samt at graving måtte gjøres for hånd og derfor ble holdt til et minimum.

Utfordringene ved golf på linksbaner kan deles i to. For det første: banenes egen natur, som ofte karakteriseres av ujevne fairwayer, tykk rough og små, dype bunkere. For det andre, på grunn av beliggenheten ved kysten, er mange linksbaner preget av sterk vind. Dette påvirker spillestilen og favoriserer golfere som kan spille lave, presise slag. Fordi mange linksbaner består av ni hull som spilles utover kysten i én retning og ni hull som spilles innover i motsatt retning, må spillerne ofte streve med motsatt vindretning i hver halvdel av runden.

Linksbaner er mest vanlig i Storbritannia, spesielt i Skottland, og Irland. The Open Championship spilles alltid på links, og dette skiller den fra de andre ''major''-turneringene, som holdes i USA. Det finnes også noen linksbaner i andre land, inklusive baner i USA som Pebble Beach Golf Links i California (Stillehavet) og Whistling Straits i Wisconsin (Michigansjøen).

## Berømte linksbaner

De fleste av de mest berømte linksbanene ligger i England, Skottland og Irland og Nord-Irland. Blant disse er:

* Ballycastle Golf Club, Nord-Irland
* Ballyliffin Golf Club, Irland
* Carnoustie Golf Club, Skottland
* Castlerock Golf Club, Nord-Irland
* Lahinch Golf Club, Irland
* Muirfield, Skottland
* St. Andrews Links, Skottland
* Portmarnock Golf Club, Irland
* Portstewart Golf Club, Nord-Irland
* Royal Birkdale Golf Club, England
* Royal County Down Golf Club, Nord-Irland
* Royal Dublin Golf Club, Irland
* Royal Liverpool Golf Club, England
* Royal Lytham & St. Annes Golf Club, England
* Royal Portrush Golf Club, Nord-Irland
* Royal St. George's Golf Club, England
* Royal Troon Golf Club, Skottland
* Turnberry, Skottland
Endre Ruset

**Endre Ruset** (født 1981 i Molde) er en norsk forfatter. Han debuterte som lyriker i 2001. Tematikken i poesien, som har sparsomt med rim og tegnsetting, dreier seg gjerne rundt barndom, mellommenneskelige forhold og erotikk.

Ruset er utdannet ved Molde videregående skole, Buskerud Folkehøgskole, Skrivekunst-akademiet i Hordaland og Universitetet i Bergen.

Han har i likhet med sin far, forfatteren Arne Ruset, vært involvert i Bjørnsonfestivalen. I desember 2008 overtok Endre Ruset som kunstnerisk leder for Norsk Litteraturfestival.

Sammen med Peder Samdal var han redaktør av det nettbaserte tidsskriftet *Olympiastadion*.

## Bibliografi
* 2001: Bidrag i antologien *Signaler 01*, (Cappelens årlige litterære revy)
* 2001: *Ribbeinas vingespenn* (diktsamling), Gyldendal
* 2005: *Kims lek* (diktsamling), Gyldendal
* 2014: *Elsket og savnet* (diktsamling), Kolon forlag
* 2016: *Det*, Pax forlag – gjendiktning av dikt av danske Inger Christensen
* 2017: *Noriaki* (diktsamling), Flamme Forlag
* 2019: *Olympiastadion 5 år: utvalgte tekster 2013–2018*, Cappelen Damm – redaktør, med Peder Samdal 
* 2020: *Høyt og lavt i fotballens verden* (dikt/boksingel), Flamme
* 2021: *Deretter* (diktsamling) Flamme – med Harry Man
* 2024: *Stjålet venn* (diktsamling), Flamme forlag

## Priser og utmerkelser
* 2005: Bjørnsonstipendet for *Kims lek*
* 2015: Bokhandlerforeningens forfatterstipend
* 2025: Statens arbeidsstipend for to år

## Referanser



## Kilder
*Presentasjon av Endre Ruset i Forfatterkatalogen på Forfattersentrums nettsider

## Eksterne lenker
* Anmeldelse av ''Ribbeinas vingespenn'' i Dagbladet.no
* Anmeldelse av ''Kims lek'' i Aftenposten.no
* Endre Ruset i NRK Forfatter
* Endre Ruset i Dagbladet Forfatter
* Endre Ruseti Aftenposten Alex
Alfred Dunhill Links Championship

**Dunhill Links Championship** er en av de største turneringene på Europatouren i golf. Den spilles på tre linksbaner i Skottland, og siste runde spilles på ''The Old Course'', golfsportens hjemsted.

Turneringen ble startet i 2001 som erstatning for Alfred Dunhill Cup, som ble marginalisert da *World Cup of Golf* fikk økt status som WGC&ndash;World Cup i 2000. Den nye turneringen er «pro&ndash;am», hvor lag med én profesjonell og én amatør spiller en runde hver på St. Andrews, Carnoustie og Kingsbarns. Mange av amatørene er kjendiser. Kun menn kan delta som profesjonelle spillere, men damer kan delta som amatører. De ledende 60 profesjonelle golferne spiller sisterunden; det samme gjør de 20 beste lagene uansett om den profesjonelle spilleren på laget klarer *cut*’en.

## Vinnere (profesjonelle)

*1=Seier etter omspill

## Eksterne lenker
* Dunhill Links Championship &ndash; offisielt nettsted
WGC Match Play

**WGC&ndash;Dell Match Play** er en turnering i golf for profesjonelle herregolfere. Den er del av World Golf Championships og har offisiell status både på PGA-touren og Europatouren. Turneringen spilles som matchspill for 64 spillere.

## Vinnere

## Eksterne lenker
*
Xianbei

**Xianbeifolket** (forenklet kinesisk: 鲜卑, tradisjonell kinesisk: 鮮卑, pinyin: *Xiānbēi*, Wade-Giles: *Sien-pi*, eller *Hsien-pei*) var et stort nomadisk folk som holdt til i de områder som i dag er Mandsjuria (nord i Kina og det østlige Mongolia, og som senere vandret inn i de kinesiske provinsene Shanxi, Shaanxi, Gansu, Qinghai, Hebei, Indre Mongolia og Liaoning. Noen stammer av xianbeifolket forble, eller havnet, i østdelen av det gamle Mandsjukeiserdømmet, i den mandsjuprovinsen som ble kjent som det østlige Heilungkiang (eller Hulun) og som nå svarer til  Khabarovsk- eller Amur-områdene i Russland.

Xianbeifolket var en føderasjon av en rekke ikke-kinesiske stammegrupper. Den viktigste av dem var *tuoba*stammen. De ble en viktig del av kinesisk kultur i Han-tiden, da de befolket de mongolske stepper og det som i dag er provinsene Hebei og Liaodong.  Etter Han-dynastiets fall etablerte de en rekke egne riker, som Yan-dynastiet, Det vestlige Qin-dynasti, Det sørlige Liang og fremfor alt det nordlige Wei.  På Tang-dynastiets tid hadde de langt på vei blitt assimilert i den kinesiske han-kulturen både hva gjaldt, seddvaner og skikker, administrasjon og språk. Grunnleggerne av både Sui-dynastiet (Yang Jian) og av Tang-dynastiet (Li Yuan) var sønner av *tuoba*-prinsesser, og dermed halvblods *xianbei*.

En kinesisk hersker av xianbei-bakgrunn skal ifølge kildene ha vært lyshåret, likesom en del tatarer fra samme området også var det. Det er mulig at de var beslektet med den moderne tids turkotatarske folk.

## Litteratur
* Albert E. Dien: «A New Look at the Xianbei and Their Impact on Chinese Culture», i  George Kuwayama (utg.): *Ancient Mortuary Traditions of China. Papers on Chinese Ceramic Funerary Sculptures*. Los Angeles County Museum of Art, Los Angeles CA 1991, ISBN 0-87587-157-7, s. 40–59.
Rosenrot

:*Se også [[Rosenrot (album)]]*


**Rosenrot** (*Rhodiola rosea*, synonym: *Sedum rosea* (L.) Scop.) er en plante i bergknappfamilien som blir 5-30 cm høy. Den har kjøttfulle, tette grønne skruestilte blad på en tjukk stengel. Bladene er 1-4 cm lange, tykke, helt eller svakt tannede, og sukkulente (vannholdige). Navnet kommer av at roten på planten lukter som roser. 

## Beskrivelse
Rosenrot er normalt særbu, men blomster av motsatt kjønn kan av og til finnes i blomsterstanden. Blomstene er arrangert i en skjermkvast. Vanligvis er blomstene 4-tallige (av og til 5-tallige) og kronbladene er slanke og spisse. Hannblomstene er gule og pollenbærerene er også gule, men pollenknappen er brun-lilla. Hunnblomstene er røde og utvikler seg til 4 sterkt røde skolmkapsler.

## Utbredelse
Rosenrot trives på fuktig og åpen grunn, torvjord, langs havet, eller i fjellet. Den dyrkes også langs hele kysten. I Norge er det bare i lavlandet på sørøstlandet at rosenrot er lite utbredt.

## Galleri

Fil:Rhodiola_rosea_(male).JPG|Blomstene har oftest fire, men av og til fem gule kronblad. Pollenknappene er mørkere.


## Bruksområder
Rosenrot var tidligere klassifisert som et legemiddel i Norge, men i 2003 ble urten omklassifisert til «ikke legemiddel» og kan nå omsettes fritt på markedet. I dag brukes rosenrot derfor ofte i kosttilskudd. Det sies at rosenrot er et såkalt adaptogen, og at den har en oppkvikkende effekt som ligner ginseng. Ved psykisk og fysisk stress skal rosenrot hjelpe å redusere symptomene. Dette har vært kjent i Norge i folkemedisinen siden vikingtiden. 

Det meste av forskningen på rosenrots virkninger er utført i Kina og Russland og overholder ikke vanlige krav til vitenskapelig dokumentasjon. Tidsskriftet den norske legeforening mener at det ikke finnes grunnlag for å bruke rosenrot til å behandle angst eller styrke hukommelse, konsentrasjon eller utholdenhet. 

Rosenrot skal også være en antioksidant. Selv om mange nettsider markedsfører påståtte helseeffekter, foreligger det ingen dokumenterte positive effekter på verken fysisk eller mental kapasitet ved kort- eller langvarig bruk av rosenrotmidler. Langtidsstudier av virkningene mangler helt. Russerne har lenge brukt rosenrot som prestasjonsfremmende middel for idrettsutøvere. Virkestoffer: rosavin, salidrosid, flavonoider.

Planten var ifølge Jens Holmboe en av de viktigste kildene til spiselige røtter i gammel tid.

## Referanser


## Eksterne lenker
*
Akvamarin

**Akvamarin** er et krystallisert beryllium-mineral. Navnet betyr sjøvann, og kommer fra fargen som  strekker seg fra dyp blå til grønn. Kjente områder hvor akvamarinen finnes er Brasil, Zambia og Vietnam. I Norge forekommer mineralet blant annet i Hurum og på Iveland. Stenen brukes ofte som smykkesten når kvaliteten er god nok. Jo mørkere blå jo mer verdifull.
Rubin

**Rubin** er en edelsten. Den er en av de fire mest verdifulle edelstenene og er meget sjelden. Den er en korund-variant bestående av aluminiumoksid med små spor av krom- og jernoksid som gir den den røde fargen. Den dyprøde Burmarubinen, som ofte blir betegnet som dueblodsrød, er den mest verdifulle. Mest kjente lokaliteter er Burma, Thailand og Zambia.

På Mohs skala har rubin hardhet 9,0.

## Funn i Norge
I Norge er rubin funnet i Froland i Aust-Agder. Denne forekomsten ble oppdaget i 1956 og inneholdt purpurrøpde krystaller av en uvanlig størreIse. Dessverre viste det seg at krystallene hadde små sprekker og innslutninger, og de beste krystallene er kun gjennomskinnelige. Men de store krystallene og den vakre purpurrøde fargen har gjort Frolands-rubinen til et ettertraktet samlerobjekt. Ofte sitter rubin-krystallene i en lys gneis, noe som gjør stuffene svært pene. Fram til rundt 1972 ble det utvunnet mange stuffer i forekomsten. Det meste av dette materialet ble solgt i utlandet og de beste rubin-stuffene fra Froland befinner seg i dag i tyske samlinger. I et lite område ble det i tillegg funnet blå krystaller av safirer.

Utvinning av rubiner forekommer i dag blant annet på Grønland.

## Se også
* Bryllupsdager
* Ruby (navn), et engelsk fornavn som betyr «rubin».

## Referanser


## Eksterne lenker
* Bilder
WGC–World Cup

**Mission Hills World Cup** er en årlig turnering for herrer i golf. Turneringen spilles i lag på to spillere som representerer sitt land. Kun ett lag kan delta fra hvert land. Spillerne velges på bakgrunn av verdensrankingen i golf, men ikke alle de beste spillerne velger å delta.

World Cup har eksistert siden 1953 og gikk opprinnelig under navnet Canada Cup. Den ble innlemmet i World Golf Championships i 2000. Den har i likhet med de tre andre turneringene i World Golf Championships offisiell status både på PGA-touren og Europatouren, men i motsetning til dem spilles WGC&ndash;World Cup etter sesongslutt, og premiepengene regnes ikke med på de offisielle pengelistene.

Den tilsvarende turneringen for damer heter Women's World Cup of Golf.

## Vinnere siden 2000

## Eksterne lenker
*
Safir

**Safir** er en verdifull blå edelsten med formel Al2O3. Den er en gjennomsiktig varietet av mineralet korund, hvor den blå fargen skyldes små menger titan og jern. Røde varianter av korund kalles for rubin. På Mohs skala har safir hardhet 9,0.

Safir er nevnt i Bibelen, i skildringen av det himmelske Jerusalem i Johannes' åpenbaring 21,19-20:

## Se også
*Bryllupsdager

## Referanser
Anders Hejlsberg

**Anders Hejlsberg** (født 2. desember 1960 i København i Danmark) er en innflytelsesrik dansk programmerer. Han studerte til ingeniør på Danmarks Ingeniørakademi, men fullførte aldri.

I 1980 begynte Hejlsberg å skrive programmer til mikrodatamaskinen Nascom, deriblant en Pascal-kompilator. I første omgang ble den markedsført som *Blue Label Pascal compiler* til Nascom-2. Han skrev den snart om til operativsystemene CP/M og MS-DOS og markedsførte den i første omgang som *Compass Pascal* og siden som *Poly Pascal*. Etter at kompilatoren ble solgt til Borland ble den markedsført som Turbo Pascal, som ble den mest populære kommersielle Pascal-kompilatoren for MS-DOS maskiner noensinne. Den første utgaven av denne kompileren kom på markedet i 1983.  

Som en del av avtalen ble Hejlsberg et av de opprinnelige medlemmene av Borland, hvor han ble til 1996 som sjefsingeniør. I sin tid hos Borland videreutviklet han Turbo Pascal, og endte med å bli hovedansvarlig for utviklingen av Delphi, Turbo Pascals etterfølger.

I 1996 forlot Hejlsberg Borland til fordel for Microsoft, hvor han var mannen bak J++ og Windows Foundation Classes. Senere ble han leder for gruppen som utviklet C#.

I 2000 mottok han databladet «Dr. Dobb» sin pris «*Excellence in Programming*» for sitt arbeide med Turbo Pascal, Delphi, C# og Microsoft .NET Framework.

## Bibliografi
* Med Scott Wiltamuth, Peter Golde *The C# Programming Language* Addison-Wesley, 2003, ISBN 0-321-15491-6

## Referanser


## Eksterne lenker
### Intervjuer
* Intervju fra PROSAbladet, 13. februar 2002 (på dansk)
* Flere intervjuer fra sommeren 2003 (på engelsk)
* Interview fra .NET Developer's Journal, Vol 1 issue 1. (på engelsk)
* The C# Design Process: A Conversation with Anders Hejlsberg (på engelsk)
Gheorghe Hagi

**Gheorghe Hagi** (født 1965) er en rumensk fotballklubbeier, &#8209;trener og tidligere &#8209;spiller.

Han ble i 2000 kåret til «århundrets beste fotballspiller» i Romania, men ble av det franske sportsbladet L'Équipe kåret til nest beste rumenske fotballspiller gjennom tidene, etter Nicolae Dobrin. Hagi ble kalt «Karpatenes Maradona».

Hagi debuterte på  i en privatlandskamp mot  i 1983. Han representerte senere sitt land i tre EM- og tre VM-sluttspill. Til sammen spilte han 125 A-landskamper for Romania, og scoret 35 landslagsmål. Hans største øyeblikk i landslagstrøya kom i VM i 1994 da han ledet Romania til seier over  i åttendedelsfinalen i en kamp mange regner som turneringens beste kamp. Romania røk ut mot  i kvartfinalen etter straffesparkkonkurranse. Samme år kom han på fjerdeplass i bladet France Footballs kåring av årets spiller i Europa.

På klubbnivå spilte Hagi i flere europeiske toppklubber. Etter å ha startet fotballkarrieren i Farul Constanța, og deretter et opphold i București-klubben Sportul Studențesc, ble Hagi hentet til Steaua București i 1986. Her var han med på å vinne Europacupen for serievinnere i 1987, samt tre rumenske ligatitler.

Etter jernteppets fall ble Hagi kjøpt av Real Madrid, hvor han spilte i to sesonger. Han var deretter en periode i italienske Brescia før han etter USA-VM gikk til Barcelona. Etter to sesonger i Barcelona dro han til tyrkiske Galatasaray, hvor han spilte fem sesonger og vant fire ligamesterskap. Han la opp i 2001.

Hagi var en playmaker på midtbanen. På det rumenske landslaget gikk stort sett alt spillet gjennom Hagi. Han var også en svært temperamentsfull spiller som flere ganger fikk se det røde kortet. Han ble blant annet utvist i kvartfinalen mot  i EM 2000, som også skulle vise seg å bli hans siste landskamp.

Hagi eier fotballklubben Viitorul Constanța, er dens president og hovedtrener med en månedslønn på 500 euro.

Han er far til fotballspilleren Ianis Hagi.

## Referanser


## Eksterne lenker
* 
* 
*
De fem klassikere

:*Det kinesiske kortnavnet på klassikerne, *'Wujing**,  er også kortformen for [[Folkets væpnede politi]].''

**De fem klassikere*' ([[kinesisk]]: 五經; [[pinyin]]: *Wǔjīng*) er fem gamle [[Kina|kinesiske]] tekster som brukes som studiegrunnlag i [[konfucianismen]]. I kinesisk tradisjon har tekstene blitt tillagt [[Konfucius]] eller hans elever.

Følgende tekster inngår i de fem klassikerne:

# [[Yijing]], *Forandringenes bok* (en beskrivelse av [[I Ging]])
# [[Shijing]], *Sangenes bok* (en samling av gamle folkesanger)
# [[Liji]], *Riteboken* (om ritene som regulerte den sosiale og religiøse hverdag, forfedrekulten, omgangen med konge og øvrighet)
# [[Shujing]], *Kunngjøringsboken* (kommentert samling av lover og dekreter)
# [[Vår- og høstannalene|Chūn Qiū]], *Vår- og høstannalene* (Staten [[Lu (stat)|Lu]]s historiekrønike)

*Musikk-klassikeren'' omtales noen ganger som en sjette klassiker i serien, men den var gått tapt innen Han-dynastiets tid, sannsynligvis under bokbrenningene under Qin-dynastiet i 221 f.Kr.

## Referanser
Barnespråk

**Barnespråk** er en språkmodus som hovedsakelig blir brukt av småbarn. Når de snakker med småbarn benytter også voksne ofte barnespråk. De fleste ordene er interjeksjoner eller lydord. For eksempel heter en hund *vov-vov* og en fugl *pip-pip*. Kiler en et småbarn sier man *kille*. Er noe godt på smak, blir det sagt *nam-nam*. *Nam-nam* kan også bli brukt om godteri.

Språkvitenskapen driver forskning med barnespråk for å finne ut hvordan språk læres.

Språk som brukes av mennesker til å kommunisere med dyr kan likne på barnespråk, men her overveier interjeksjonene, se dyrespråk. Et kjent fenomen er også at noen mennesker begynner å snakke et slags barnespråk når de merker at kommunikasjonspartneren har et annet, helst eksotisk morsmål, se vulgærspråk.
Altair 8800

**Altair 8800** er en datamaskin og regnes som forløperen til dagens PC-er. Datamaskinen ble konstruert av selskapet Micro Instrumentation and Telemetry Systems (MITS) og ble først lansert i januar 1975. 

Maskinen var bygget opp rundt Intels to megahertz 8080 mikroprosessor og hadde 256 bytes RAM og den hadde fullstendig fraværende programmeringsmuligheter annet enn ved brytere på forsiden av maskinen. 

I 1975 ble datamaskinen lagt ut for salg til en sum av 439 amerikanske dollar.

Etter å ha lest en artikkel om Altair 8800 i det amerikanske bladet Popular Electronics, tilbød Paul Allen og Bill Gates MITS en Basic-kompilator til maskinen. Produsenten svarte ja til tilbudet umiddelbart. 

Bill Gates, som på dette tidspunktet fremdeles var student, sluttet på universitetet og startet en stund senere selskapet Microsoft sammen med sin Paul Allen.
NEC Corporation

**NEC Corporation** (grunnlagt i 1899) er et internasjonalt teknologikonsern med hovedkontor i Tokyo i Japan. Selskapet er engasjert i produksjon og salg av datamaskiner, kommunikasjonsutstyr, elektronikk og programvare. NEC var skaperen av Earth Simulator Computer, som var verdens raskeste superdatamaskin fra 2002 til 2004.

NEC Corporation har sitt navn fra Nippon Electric Company, som var selskapets navn frem til 1983. NEC er notert på Tokyo-børsen i Japan og fire andre aksjebørser.

## Referanser


## Eksterne lenker
* 
*
NEC

**NEC** har flere betydninger:

* National Exhibition Centre
* Norse Energy Corp., norsk oljeselskap
* NEC Corporation, japansk teknologikonsern
* NEC Nijmegen, nederlandsk fotballklubb
* USAs nasjonale økonomiske råd, *National Economic Council*
Meneñ Hotel

**Meneñ Hotel** er det eneste hotellet i republikken Nauru (om man ser bort fra et ungdomsherberge i Aiwo), og ligger i distriktet Meneng. Det er ikke så mange turister som kommer til øya, så hotellet har hatt noe motstrøm. Det har 119&nbsp;rom med muligheter for å lage kaffe og te i hvert rom. Hotellet har konferanserom for opptil 200&nbsp;mennesker, og ble nylig restaurert. Alle rommene har også kjøleskap, TV og videospiller. Restauranten serverer blant annet thai- og  kinesisk mat.

I sitt navn bruker hotellet bokstaven **ñ**, som er en gammel skrivemåte for **ng** på Nauru, men de har likevel beholdt den i hotellets navn.

## Eksterne lenker
* En side med bilde av hotellet, tatt fra en båt
* En side med to bilder til
Dadafon

**Dadafon** var en musikkgruppe fra Trondheim. Gruppens musikkstil beveger seg mellom jazz, pop og afrikansk musikk.

Gruppen ble startet 1995 under navnet Coloured Moods, og ga ut albumet *[[Coloured Moods]]* (1998) før skiftet navn til Dadafon i 2000. Bandet vant Alarmprisen 2003 i klassen jazz for albumet *[[Visitor (album)|Visitor]]*, og ble nominert til Spellemannprisen 2002 i klassen popgruppe for samme album.

I september 2003 opprettet de et eget studio i Trondheims havneområde, hvor singelen «And so we have to say goodbye» og senere albumet *[[Harbour]]* ble innspilt.

## Musikere

*Kristin Asbjørnsen, vokal
*Jostein Ansnes, gitar, vokal
*Øyvind Engen, cello, vokal
*Eirik Øien, bass, vokal
*Martin Langlie, trommer

### Tidligere medlemmer
*Kenneth Kapstad, trommer (2002–2004)
*Carl Haakon Waadeland, trommer (-2002)
*Martin Smidt, trommer (-2002)
*Bjørn Ole Solberg, saksofon  (-2001)

## Album
**[[Coloured Moods]]* (Rim Records, 1998) – gitt ut under bandnavnet Coloured Moods
**[[And I Can't Stand Still]]* (Rim Records, 2001)
**[[Visitor (album)|Visitor]]* (Via Music, 2002)
**[[Harbour]]* (Universal Music, 2004)
**[[Lost Love Chords]]* (Universal Music, 2005)

## Referanser


## Eksterne lenker
* 
* 
* Hjemmeside 
* Kristin Asbjørnsens hjemmeside
Baron Carrington

**Baroniet Carrington** (eng. *Barony Carrington*) er en britisk adelstittel. Den har blitt opprettet tre ganger, i Englands adels, Irlands adel og Storbritannias adel. Den eldste tittelen døde ut, mens de to andre eksisterer og innehas av samme person.

I 1895 ble det tredje baron Carrington i den britiske høyadelen også gitt titlene jarl Carrington og viscount Wendover, og i 1912 fikk han også tittelen marki av Lincolnshire. Alle de tre titlene døde ut med ham i 1928, ettersom han ikke hadde mannlige arvinger. 

Den nåværende baron Carrington, den sjette, er Peter Carington . I 1999 ble han utnevnt til *[[life peer]]*, slik at han kan fortsette å sitte i Overhuset. Hans tittel i den forbindelse er *Baron Carington av Upton* (skrevet med én 'r' etter hans ønske).

## Viscount Carrington, første opprettelse

*Charles Smyth, 1. viscount Carrington (1598&ndash;1665)
*Francis Smith, 2. viscount Carrington (ca. 1621&ndash;1701)
*Charles Smith, 3. viscount Carrington (1635&ndash;1706)

## Baron Carrington, andre og tredje opprettelse
*Robert Smith, 1. baron Carrington (1752&ndash;1838)
*Robert John Carrington, 2. baron Carrington (1796&ndash;1868)
*Charles Robert Wynn-Carington, 1. marki av Lincolnshire (1843&ndash;1928)
*Rupert Clement George Carington, 4. baron Carrington (1852&ndash;1929)
*Rupert Victor John Carington, 5. baron Carrington (1891&ndash;1938)
*Peter Alexander Rupert Carington, 6. baron Carrington (1919&ndash;2018)
Naurisk transport

Nauru har 24&nbsp;km asfaltert vei som går rundt øya, og en grusvei som går til Nauru Phosphate Corporation (NPC) sine lagre og kontorer. Det er en kunstig havn i Anibare-bukta. Øyas flyplass består av en stripe vei som brukes som rullebane og flyterminal. Flytjenestene blir levert av Our Airline.

* Jernbane
** Totalt 3,9&nbsp;km; brukt til å frakte fosfater fra øyas sentrum til prosesjonsfasilitetene sørvest på øya.
* Veier
** Asfaltert:* 24&nbsp;km
** Uasfaltert:* 6&nbsp;km
* Havner
* Flyplasser: 1

:*Se også: [[Air Nauru]], [[Nauru Pacific Line]], [[Pacific Forum Line]]*

## Referanser
Nauru Pacific Line

**Nauru Pacific Line** (**NPL**) er et nasjonalt sjøfartsselskap i øystaten Nauru. Det har fem eide og to leide skip, som seiler over hele Oseania. Det går med underskudd og mottar støtte fra staten.

:*Se også: [[Naurisk transport]]*
Webisode

**Webisoder** er små filmer, eller blanding av film og tegneserier, som kan lastes ned via Internett. De kan sies å være en kobling mellom nye og gamle medier som vi vil se stadig mer av. Webisoder brukes særlig i annonsesammenheng med det formål å gjøre Internettannonsering mer underholdende.

I disse webisodene er det mulig for produsenter å plassere sine produkter. Filmsnuttene ligner dermed ikke kino- eller TV-reklame som forbrukeren får dyttet ned over seg. I stedet blir det underholdning med produktplassering. 

I Norge er det enda ingen som har presentert den første webisode-serien. Firmaet Fruitcake  er det eneste i Norge som produserer webisoder.
Football

**Football** kan referere til: 

* Engelsk for fotball, ballspill organisert gjennom Fédération Internationale de Football Association.
** football (ball), ballen brukt i Engelsk fotball.

* Amerikansk fotball, et nordamerikansk ballspill, utviklet fra engelsk fotball og rugby.

* Australsk fotball, en sportsgren som minner om gælisk fotball.
NPL

**NPL** kan referere til:

* Nauru Pacific Line, et nasjonalt sjøfartsselskap i øystaten Nauru.
* ISO 3166-1 alfa-3-koden til Nepal
* National Physical Laboratory

* Norges Politilederlag
Bernard Dowiyogo

**Bernard Annen Auwen Dowiyogo** (1946–2003) var en naurisk politiker som var landets president i flere perioder. Han var president første gang 1976-1978 etter å ha seiret over Hammer DeRoburt ved valget. Han ble første gang medlem av Naurus parlament i 1973, innvalgt fra valgkretsen Ubenide. 

## Biografi
Dowiyogo ble født i Nauru 14. februar 1946. Han ble første gang innvalgt som en av 18 parlamentsmedlemmer i 1973. I de første årene som folkevalgt ble han sett på som opponent til Naurus president Hammer DeRoburt som var landets første president etter at øystaten fikk sin uavhengighet i 1968. Dowiyuogo grunnla også Nauru Institute of Media and Communications som var i virksomhet fra 1984, men som ble nedlagt i 1997 på grunn av finansielle vanskeligheter.

## Naurus president
Han ble første gang president etter parlamentsvalget i 1976 (presidenten i Nauru velges av parlamentet, ikke i direkte valg). Den sittende presidenten hadde fått anmodning om å bytte ut noen ministre, men avslo. Parlamentet valgte da Dowiyugo til president med 9 mot 7 stemmer. I de neste 25 årene tjenestgjorde Dowiyugo flere ganger som president, i perioder som kunne variere fra seks år (1989-1995) til åtte dager (i januar 2003). Han var den hittil (2024) yngste presidenten i Nauru.

I 1980-årene kritiserte han sterkt Frankrike og USA for deres atomvåpentesting i Nauru.

I 1990 fikk han New Zealand 1990 Commemoration Medal.

Dowiyogo stengte Naurus utenlandske banker i 2003 da USA påsto at de ble brukt til hvitvasking.

Han døde mens han var i tjeneste 9. mars 2003 (etter å ha vært president siden januar 2003) ved George Washingtons universitetssykehus i Washington D.C. etter hjertekomplikasjoner på grunn av hans diabetes, en vanlig sykdom på Nauru.

## Familie
Dowiyogo giftet seg 14. desember 1968. Dowiyogo hadde åtte barn med sin kone Christina Dowiyogo.

## Se også
* Naurus politikk
* René Harris

## Referanser